เปิดชื่อ 3 หุ้นบิ๊กแคปสุดแกร่ง วิ่งบวกสวนตลาด!
เปิดชื่อ 3 หุ้นบิ๊กแคปสุดแกร่ง วิ่งบวกสวนตลาด!
5 ก.ย. 2561

สืบเนื่องจาก ดัชนีหุ้นไทยวันนี้ (5 ก.ย.) ปรับตัวลดลงอย่างหนักโดยปิดตลาดที่ระดับ 1,686.37 จุด ลดลง 28.04 จุด หรือ 1.64% สูงสุดที่ระดับ 1,711.37 จุด ต่ำสุดที่ระดับ 1,685.95 จุด มูลค่าการซื้อขาย 6.01 หมื่นล้านบาท
“ข่าวหุ้นธุรกิจออนไลน์” จึงได้ทำการสำรวจหุ้นในส่วนของ SET100 พบว่า มีเพียง 3 หุ้นเท่านั้นที่ราคาหุ้นสามารถปรับตัวขึ้นสวนทิศทางดัชนีตลาดหุ้นโดยรวมที่ลบ 1.64% ได้ ประกอบด้วย HANA, BDMS และ SPRC
โดยปิดตลาดวันนี้ ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS อยู่ที่ 26.25 บาท บวก 0.25 บาท หรือ 0.96% สูงสุดที่ 26.50 บาท ต่ำสุดที่ 26 บาท ด้วยมูลค่าซื้อขาย 806 ล้านบาท
ทั้งนี้ บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” BDMS ให้ราคาเป้าหมาย 30 บาท/หุ้น โดยคาดว่าในไตรมาส 3/61 ผลการดำเนินงานจะปรับตัวดีขึ้นทั้งเมื่อเทียบจากปีก่อนและเทียบจากไตรมาสก่อน จากการเติบโตของรายได้ค่ารักษา โดยในช่วง ก.ค.- กลาง ส.ค. ที่ผ่านมา ยังเติบโตค่อนข้างดี ราว 6-7% เมื่อเทียบจากปีก่อน ประกอบกับการลดลงอย่างมากของต้นทุนทางการเงินหากเมื่อเทียบกับช่วงเดียวกันในปีก่อน
ส่วนราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ 41 บาท บวก 1 บาท หรือ 2.50% สูงสุดที่ 41.75 บาท ต่ำสุดที่ 40.25 บาท ด้วยมูลค่าซื้อขาย 502.77 ล้านบาท
โดย บล.กสิกรไทย ระบุในบทวิเคราะห์ แนะนำ “ซื้อ” หุ้น HANA และปรับราคาเป้าหมายขึ้นเป็น 45 บาท/หุ้น จากเดิม 44 บาท ตามการปรับประมาณการกำไรของเราขึ้นในปี 2561-63 เนื่องจากมีมุมมองบวกต่อการที่ผู้บริหารยืนยันถึงความต้องการสินค้าที่แข็งแกร่งต่อเนื่องในครึ่งปีหลังจากการทำ M&amp;A ของลูกค้าเอง, ยอดสั่งซื้อ Sensor สำหรับสมาร์ทโฟนจีนที่กลับมา และการได้ส่วนแบ่งทางการตลาดเพิ่มจากคุณภาพการผลิตของบริษัทฯที่ปรับดีขึ้น
ดังนั้น จึงคาดกำไรในครึ่งปีหลังจะเติบโตอย่างแข็งแกร่ง ทั้งเมื่อเทียบกับครึ่งปีแรกและเมื่อเทียบจากปีก่อน โดยการขยายพื้นที่โรงงานที่ลำพูนและอยุธยาจะเป็นตัวหลักในการเติบโตต่อเนื่องในปี 62
อย่างไรก็ตาม แม้ราคาหุ้นจะเพิ่มขึ้นมา 11% ในช่วงสองสัปดาห์ก่อน แต่มองว่าระดับ Valuation ปัจจุบันยังถูก และน่าสนใจ อยู่ เนื่องจากคิดเป็น PER ปี 62 ที่เพียง 11.5 เท่า ซึ่งยังต่ำกว่าค่าเฉลี่ยในอดีตของหุ้นที่ 12.2 เท่าอยู่
ขณะเดียวกันราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC อยู่ที่ 14.70 บาท บวก 0.10 บาท หรือ 0.68% สูงสุดที่ 14.80 บาท ต่ำสุดที่ 14.50 บาท ด้วยมูลค่าซื้อขาย 188.90 ล้านบาท
โดย บล.ไอร่า ระบุในบทวิเคราะห์ว่า SPRC ได้รับประโยชน์จากค่าการกลั่นฟื้นตัว